De to advokatene hevder at adopsjonssøkere i dag bevisst blir forledet av norske adopsjonsmyndigheter og skriver at adopsjonsloven ikke har noen øvre grense for adopsjon, men at myndighetene likevel har snikinnført en absolutt aldersgrense på 45 år. Aftenposten har snakket med adopsjonssøkeren «Karin» som i over fire år har stått i adopsjonskø, men som har fått avslag, også på sin klage, ettersom hun nå har fylt 48 år. Direktør Mari Trommedal i Barne-, ungdoms- og familiedirektoratet sier i en kommentar at direktoratet legger opp til at alle skal få individuell behandling.